Luonnonsuojelulakia pitää noudattaa. Helsingin virkistysmetsät sopivat hyvin liito-oravalle elinpiiriksi, sanovat ympäristönsuojelijat.

Liito-orava on runsastunut Helsingissä nopeasti. Suojeltu eläin on levittäytynyt Helsingin luoteisosista idän ja kaakon suuntaan. Tämä käy ilmi Helsingin kaupunkiympäristön toimialan teettämästä tuoreesta kartoituksesta. Uusia löytöpaikkoja olivat muun muassa Hietaniemen hautausmaa, Töölönlahden perukka, Sibeliuksen puisto ja Linnanmäen kupeessa sijaitseva Alppipuisto.